
Els 10 prompts
	#
	Prompt
	Bloc

	1
	Extreure tasques d'un correu
	Extreure

	2
	Extreure tasques d'una reunió
	Extreure

	3
	Extreure tasques d'un document
	Extreure

	4
	Decidir què va a «El meu dia»
	Prioritzar

	5
	Prioritzar quan tot sembla urgent
	Prioritzar

	6
	Trencar una tasca gran en passos
	Prioritzar

	7
	Dissenyar les teves llistes
	Dissenyar

	8
	Decidir si va a To Do o a Planner
	Dissenyar

	9
	La revisió setmanal
	Revisar

	10
	Diagnòstic del teu sistema
	Revisar



Com fer servir aquest document
Deu prompts per fer servir Copilot al voltant de les teves tasques. Tots es llancen a Copilot Chat.

	Comencem per la veritat: To Do és l'aplicació del curs amb MENYS integració amb Copilot. No té botó de Copilot propi, i Copilot no pot crear, modificar ni completar tasques. Si esperaves dictar-li la teva llista de pendents, això avui no funciona així.



	I ara per què val la pena igualment: El problema real amb les tasques no és escriure-les: és saber QUINES són. Estan escampades entre correus, reunions i documents. Copilot les EXTREU d'aquests llocs i te les dona en una llista que tu enganxes a To Do. Aquest és el flux d'aquest document.



	El flux d'aquest document
	

	1. Copilot extreu
	Troba les tasques amagades en correus, reunions i documents

	2. Tu decideixes
	Quines entren a la llista i quines no

	3. Tu les crees
	Enganxant-les a To Do, amb data




	EXTREURE TASQUES
Trobar el que t'has compromès a fer



	1
	Extreure tasques d'un correu
Al Copilot d'Outlook, amb el correu obert



	D'aquest correu, extreu NOMÉS les tasques que em toquen a mi.

Per a cadascuna:
- Comença per un verb: «Enviar», «Revisar», «Trucar»
- Digues per a quan, si consta al correu
- Indica qui ho ha demanat

Dona-me-les en una llista simple, una per línia, per poder
enganxar-les directament.

Si no hi ha cap tasca per a mi, digue-m'ho clarament.



	Exemple del resultat que busques:
Enviar el llistat d'inscrits a la Marta — divendres 12
Revisar el capítol 3 del manual de SharePoint — dimecres
Confirmar si l'aula tindrà projector — abans de dilluns

Fixa't que cada línia comença per un verb i porta data. Una tasca
que diu «Materials» no et diu què has de fer.



Quan: Davant d'un correu llarg amb diverses peticions barrejades amb context.
Què esperar: Una llista neta per enganxar a To Do. El format d'una per línia és el que fa que puguis copiar-la de cop.

	2
	Extreure tasques d'una reunió
Al Copilot de la reunió



	D'aquesta reunió, extreu NOMÉS les tasques que em toquen a mi.

Per a cadascuna:
- Comença per un verb
- Digues per a quan, si es va dir
- Indica en quin moment de la reunió es va acordar

Dona-me-les en una llista simple, una per línia.

Si em vaig comprometre a alguna cosa de manera ambigua,
adverteix-me'n perquè ho pugui aclarir.



	Requisit indispensable:
La reunió ha d'haver estat TRANSCRITA. Sense transcripció, Copilot
no té res que llegir.

Si ets qui organitza, activa-la sempre: és el que permet que cadascú
surti de la reunió sabent què li toca.



Quan: Just en acabar una reunió transcrita, abans que se t'oblidi el context.
Què esperar: Les teves tasques separades de les dels altres. L'últim punt detecta els «ja ho miro jo» que et vas comprometre sense pensar.

	3
	Extreure tasques d'un document
A Copilot Chat



	T'enganxo un document. Extreu-ne totes les accions pendents.

Per a cadascuna:
- Comença per un verb
- Indica qui l'hauria de fer, si consta
- Indica la data, si consta

Separa-les en dues llistes: les que em toquen a mi i la resta.

No t'inventis responsables ni dates que no apareguin al text.

DOCUMENT:
[ENGANXA AQUÍ EL DOCUMENT O DIGUES-NE EL NOM]



	Exemple emplenat:
T'enganxo un document. Extreu-ne totes les accions pendents.

Separa-les en dues llistes: les que em toquen a mi i la resta.
No t'inventis responsables ni dates que no apareguin al text.

DOCUMENT: Acta_reunio_seguiment_setembre.docx



Quan: Quan reps un acta, un plec o un informe ple de compromisos repartits pel text.
Què esperar: Dues llistes separades. La instrucció de no inventar responsables és crítica en documents formals.

	DECIDIR I PRIORITZAR
Quan tot sembla urgent



	4
	Decidir què va a «El meu dia»
A Copilot Chat



	T'enganxo la meva llista de tasques pendents.

Avui tinc [HORES] hores de feina disponible i
[QUANTES] reunions.

Ajuda'm a triar les CINC que faré avui.

Tingues en compte:
- Les que tenen data propera
- Les que bloquegen feina d'altres persones
- Que hi càpiguen de veritat en el temps que tinc

Digue'm també quines hauria de moure a demà i per què.

TASQUES:
[ENGANXA AQUÍ LA TEVA LLISTA]



	Exemple del que enganxaries:
TASQUES:
Revisar capítol 3 manual SharePoint — dimecres
Enviar llistat inscrits a Marta — divendres
Preparar exercicis del bloc 5 — sense data
Trucar a IT pel tema llicències — urgent
Actualitzar el guió de sessions — divendres
Provar Edge amb finestra privada — abans de dimarts
Netejar els equips de prova de Teams — sense data



Quan: Cada matí, en obrir «El meu dia». És el prompt que evita posar-hi vint coses.
Què esperar: Cinc tasques justificades. El punt de les que bloquegen altres persones és el que canvia les prioritats de veritat.

	5
	Prioritzar quan tot sembla urgent
A Copilot Chat



	T'enganxo la meva llista de tasques. Totes em semblen urgents
i no sé per on començar.

Ajuda'm a ordenar-les fent-me preguntes, no donant-me la
resposta directament.

Comença per preguntar-me què passaria si NO faig cadascuna.

Quan hagis entès prou, proposa'm un ordre i explica'm el criteri.

TASQUES:
[ENGANXA AQUÍ LA TEVA LLISTA]



	Per què funciona millor així:
Si li demanes directament que prioritzi, Copilot aplicarà criteris
genèrics: primer el que té data, després el que sembla important.

Si el fas preguntar «què passaria si no ho fas», t'obliga a tu a
articular les conseqüències reals. Sovint aleshores t'adones que
tres de les set no eren urgents en absolut.



Quan: Quan estàs bloquejat perquè tot sembla igual d'important.
Què esperar: Un diàleg, no una llista. Demanar-li que pregunti primer és el que fa que la priorització sigui teva i no seva.

	6
	Trencar una tasca gran en passos
A Copilot Chat



	Tinc una tasca que fa dies que arrossego perquè és massa gran:
[DESCRIU-LA]

Trenca-la en un màxim de SIS passos concrets.

Cada pas ha de:
- Començar per un verb
- Poder-se fer en menys d'una hora
- Tenir un resultat visible en acabar

Digue'm també quin hauria de ser el primer i per què.



	Exemple emplenat:
Tinc una tasca que fa dies que arrossego perquè és massa gran:
«Actualitzar el guió de sessions del curs».

Trenca-la en un màxim de SIS passos concrets, que cadascun es pugui
fer en menys d'una hora i tingui un resultat visible.

Digue'm també quin hauria de ser el primer i per què.



Quan: Quan una tasca porta tres setmanes a la llista sense que la toquis.
Què esperar: Sis passos per posar com a llista de comprovació dins de la tasca de To Do.

	DISSENYAR EL TEU SISTEMA
Perquè aguanti més d'una setmana



	7
	Dissenyar les teves llistes
A Copilot Chat



	Sóc [EL TEU CÀRREC] i les meves tasques venen de:
- [ORIGEN 1]
- [ORIGEN 2]
- [ORIGEN 3]

Proposa'm una estructura de llistes de To Do amb un MÀXIM de
quatre llistes.

Per a cadascuna: el nom i la regla exacta per decidir si una
tasca hi va o no.

Si creus que amb menys llistes en tindria prou, digue-m'ho.



	Exemple emplenat:
Sóc formador i les meves tasques venen de: peticions de clients per
correu, compromisos que assumeixo a reunions internes, i la
preparació de materials que em marco jo mateix.

Proposa'm una estructura de llistes de To Do amb un MÀXIM de quatre
llistes, amb la regla exacta per decidir si una tasca hi va.



Quan: Abans de crear llistes, per no acabar amb dotze que no mantindràs.
Què esperar: Una estructura curta amb criteris. La regla de decisió és el que fa que la mantinguis.

	8
	Decidir si va a To Do o a Planner
A Copilot Chat



	Ajuda'm a decidir on hauria de posar aquesta feina:
[DESCRIU-LA]

Tingues en compte:
- Si la faré jo sol o hi ha més gent implicada
- Si algú més necessita veure com va
- Si forma part d'un projecte amb altres tasques relacionades

Digue'm si va a To Do, a Planner, o a tots dos llocs
—i què voldria dir això últim.

Dona'm una recomanació clara i el motiu principal.



	Exemple emplenat:
Ajuda'm a decidir on hauria de posar aquesta feina: preparar els
materials del bloc 5 del curs. Els faré jo, però la coordinadora
necessita saber si arribarem a temps, i formen part de la
preparació general del curs on hi ha més coses pendents.



Quan: Quan dubtes. És la confusió més habitual entre les dues aplicacions.
Què esperar: Una recomanació raonada. La resposta «a tots dos» existeix i té sentit: veure a To Do el que t'han assignat a Planner.

	REVISIÓ
Perquè el sistema no es mori



	9
	La revisió setmanal
A Copilot Chat



	Ajuda'm a fer la revisió setmanal de les meves tasques.

Revisa els meus correus, reunions i tasques de l'última setmana
i digue'm:

- Compromisos que vaig assumir i que no tinc apuntats enlloc
- Coses que esperen resposta meva des de fa dies
- Tasques que probablement ja no calguin

Dona-me-ho en tres llistes curtes.



	Per què la primera llista importa tant:
Les tasques que et fallen no són les que tens apuntades: són les
que vas dir «sí, ja ho miro» en una reunió o en un fil de correu i
mai van arribar a cap llista.

Aquest prompt les rescata abans que se'ns converteixin en un
problema.



Quan: Cada divendres, o el dilluns al matí. Quinze minuts que canvien la setmana següent.
Què esperar: Tres llistes. La primera és la valuosa: els compromisos que vas assumir de paraula i no vas apuntar.

	10
	Diagnòstic del teu sistema
A Copilot Chat



	T'enganxo les meves llistes de tasques.

Analitza-les i digue'm:
- Quantes tasques tinc sense data
- Quantes arrossego des de fa més de dues setmanes
- Quines estan mal escrites: sense verb o massa vagues
- Quantes llistes tinc de veritat en ús

Després digue'm UNA sola cosa que hauria de canviar aquesta
setmana, i com sabria si ha funcionat.

LLISTES:
[ENGANXA AQUÍ LES TEVES LLISTES]



	Els dos senyals que més diuen:
Tasques sense data: una tasca sense data és una intenció, no una
tasca. Si la meitat de la llista no en té, la llista ha deixat de
servir per decidir què fer avui.

Tasques arrossegades més de dues setmanes: o són massa grans —veure
el prompt 6— o en realitat no les faràs mai i val més esborrar-les.



Quan: Un cop al mes, o quan notes que has deixat de mirar la llista.
Què esperar: Un diagnòstic i una prioritat. Les tasques sense data i les arrossegades són els dos indicadors que expliquen tota la resta.


Què NO pot fer Copilot amb To Do
	No pot...
	Però sí...

	Crear tasques
	Extreure-les i donar-te-les llestes per enganxar

	Completar ni esborrar tasques
	Dir-te quines probablement ja no calguin

	Posar dates ni recordatoris
	Proposar-te quines dates tindrien sentit

	Crear llistes
	Dissenyar-te l'estructura i els criteris

	Afegir res a «El meu dia»
	Triar-te les cinc que hi haurien d'anar

	Compartir una llista
	Dir-te si et convé una llista o un pla de Planner



	Per què aquest bloc és diferent de tots els altres: A la resta del curs, Copilot treballa DINS de l'aplicació. Aquí treballa al voltant: busca a fora el que ha d'entrar a To Do. El copiar i enganxar forma part del flux, i no és un pedaç sinó la manera de fer-ho servir avui.



	Una cosa que sí funciona sola: Si marques un correu amb la bandera de seguiment a Outlook, apareix automàticament a la llista «Correu marcat» de To Do. Això no ho fa Copilot: és una integració nativa. I és la manera més ràpida que existeix de convertir un correu en una tasca.



Tres idees per treure'n profit
	Idea
	Per què funciona

	Demana-li una tasca per línia
	Així pots enganxar-les totes de cop a To Do

	Exigeix verb i data
	«Materials» no és una tasca; «Enviar materials dijous», sí

	Fes la revisió del prompt 9 cada setmana
	Rescata els compromisos que no vas apuntar



	La idea que resumeix el bloc: To Do no et fa més productiu: el que fa és treure't de sobre la feina de recordar. I Copilot no escriu la teva llista: t'ajuda a trobar el que hi hauria d'haver i que ara mateix està repartit entre correus, actes i converses que ningú tornarà a llegir.



	Sobre aquest document: Prompts de Copilot per a Microsoft To Do. Complementa el manual de To Do. Aubay Consultoria IT — Barcelona — 2026.

